CELEX: C2006/224/102
Language: et
Date: 2006-09-16 00:00:00
Title: Kohtuasi T-193/06: 12. juulil 2006 esitatud hagi — Télévision Française 1 versus komisjon

16.9.2006   
            
            
               ET
            
            
               Euroopa Liidu Teataja
            
            
               C 224/48
            
         12. juulil 2006 esitatud hagi — Télévision Française 1 versus komisjon
   (Kohtuasi T-193/06)
   (2006/C 224/102)
   Kohtumenetluse keel: prantsuse
   Pooled
   
      Hageja: Télévision Française 1 (Boulogne, Prantsusmaa) (esindajad: advokaadid J.-P. Hordies ja C. Smits)
   
      Kostja: Euroopa Ühenduste Komisjon
   Hageja nõuded
   
               —
            
            
               tunnistada hagi vastuvõetavaks ja põhjendatuks;
            
         
               —
            
            
               tühistada komisjoni 22. märtsi 2006. aasta otsus, mis käsitleb kino- ja audiovisuaaltööstuse toetuskavasid;
            
         
               —
            
            
               määrata kohtukulude jaotus vastavalt kehtivale korrale.
            
         Väited ja peamised argumendid
   Hageja esitas 3. oktoobril 2001 komisjonile kaks kaebust, milles ta palus tuvastada, et Prantsuse kino- ja audiovisuaaltööstuse toetuskavade muudatused on EÜ artikli 88 lõike 3 rikkumise tõttu seadusvastased ja ühisturuga kindlasti kokkusobimatu.
   Komisjon tunnistas 22. märtsi 2006. aasta otsuses C(2006)832 (lõplik) (riigiabi NN 84/2004 ja N 95/2004 — Prantsusmaa, kino- ja audiovisuaaltööstuse toetuskavad) Prantsusmaal kehtestatud kino- ja audiovisuaaltööstuse toetuskavad EÜ artikli 87 lõike 3 punktide c ja d alusel ühisturuga kokkusobivaks. See on käesoleva hagiga vaidlustatud otsus.
   Oma nõude toetuseks esitab hageja kolm väidet.
   Esimeses väites märgib hageja, et komisjon on rikkunud menetlusnorme, kuna vaidlustatud otsuses on puudulikult põhjendatud maksutaoliste lõivude olemust, telekanalitele pandud investeerimiskohustuste olemust ja teiste hageja vaidlustatud riiklike toetusvahendite ühisturuga kokkusobivust.
   Teises väites väidab hageja, et komisjon on riikliku ressursi mõistet hinnates teinud ilmseid kaalutlusvigu, kuna ta leidis, et kohustuslike tellimuste esitamise kord ei kujuta endast riigi ressursside ülekandmist EÜ artikli 87 lõike 1 tähenduses.
   Hageja viitab kolmandas väites, et komisjon on väidetavalt rikkunud EÜ artikli 87 lõike 3 punkti d, kuna vaidlustatud otsuses on tehtud mõiste “abi kultuuri edendamiseks” hindamisel ilmseid kaalutlusvigu.